rejauldu/bengali-wikipedia huggingface dataset:
আল-জামিয়াতুল আসারিয়া দারুল হাদিস ( ) ভারতের পূর্ব উত্তর প্রদেশের মৌ শহরে অবস্থিত একটি ইসলামিক শিক্ষাপ্রতিষ্ঠান (মাদ্রাসা)। ১৯৫৪ সালে মাদ্রাসাটি প্রতিষ্ঠিত হয়। ঐতিহ্যবাহী ইসলামী শিক্ষা প্রদানের পাশাপাশি জামিয়া আসারিয়া দারুল হাদিস উচ্চ মাধ্যমিক বালক বিদ্যালয়, মৌ-এর মতো সমসাময়িক শিক্ষাপ্রতিষ্ঠানও চালু করেছে। এই প্রতিষ্ঠানটি জাতীয় ও আন্তর্জাতিক পর্যায়ের খ্যাতিমান অনেক মুসলিম পণ্ডিত তৈরি করেছে, যেমনঃ শেখ ডঃ ওবায়দুর রহমান,https://archive.org/details/EtiquettesOfDawahByDr.ObaidurRahmanMadani.3ga শেখ মেরাজ রাব্বানী, সেলিম আনসারী প্রমুখ।   আরও দেখুন    জামিয়া ইসলামিয়া ফয়েজ-এ-আম  দারুল উলুম (উত্তরপ্রদেশ)   তথ্যসূত্র   বিষয়শ্রেণী:মউ জেলা বিষয়শ্রেণী:ভারতের মাদ্রাসা বিষয়শ্রেণী:১৯৫৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫৪-এ এশিয়ায় প্রতিষ্ঠিত বিষয়শ্রেণী:ভারতের ইসলামি বিশ্ববিদ্যালয় ও কলেজ
অ্যান্ড্রু জেমস ভিটারবি একজন মার্কিন তড়িৎ প্রকৌশলী ও ব্যবসায়ী এবং কোয়ালকম এর সহ-প্রতিষ্ঠাতা। তিনি ভিটারবি অ্যালগরিদম এর উদ্ভাবক। তিনি ইউনিভার্সিটি অব সাউদার্ন ক্যালিফোর্নিয়ার ভিটারবি স্কুল অব ইঞ্জিনিয়ারিং এর তড়িৎ প্রকৌশল এর চেয়ারম্যান। তার ৫২ মিলিয়ন ডলার অনুদান এর প্রেক্ষিতে ২০০৪ সালে তার নামে এই অনুষদের নাম রাখা হয় ভিটারবি স্কুল অব ইঞ্জিনিয়ারিং।   জন্ম ও শিক্ষাজীবন  ভিটারবি ম্যাসাচুসেট্‌স ইনস্টিটিউট অফ টেকনোলজি থেকে ১৯৫৭ সালে তড়িৎ প্রকৌশলে বিএস এবং এমএস ডিগ্রি অর্জন করেন। তিনি ইউনিভার্সিটি অব সাউদার্ন ক্যালিফোর্নিয়া থেকে ১৯৬৩ সালে পিএইচডি ডিগ্রি অর্জন করেন।http://www.nndb.com/people/422/000275594/http://libraries.ucsd.edu/sdta/histories/viterbi-andrew.htmlhttp://investing.businessweek.com/research/stocks/people/person.asp?personId=506672&ticker=QCOM&previousCapId=&previousTitle=http://www.ieeeghn.org/wiki/index.php/Oral-History:Andrew_Viterbihttp://spectrum.ieee.org/geek-life/profiles/2010-medal-of-honor-winner-andrew-j-viterbi  তথ্যসূত্র    আরো পড়ুন   IEEE History Center Interview  The Quiet Genius, Trudy E. Bell (PDF)  Noteworthy alumni page at MIT  Video: Andrew Viterbi on Fascist Italy, US Jews and Primo Levi  বিষয়শ্রেণী:১৯৩৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্যালিফোর্নিয়া বিশ্ববিদ্যালয়, সান ডিয়েগোর শিক্ষক বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:আইইইই মেডেল অব অনার বিজয়ী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:ক্লড ই. শ্যানন পুরস্কার বিজয়ী বিষয়শ্রেণী:মার্কনি প্রাইজ বিজয়ী বিষয়শ্রেণী:মার্কিন জনহিতৈষী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:চার্লস স্টার্ক ড্র্যাপার প্রাইজ বিজয়ী
আবু হাজ্জাজ মসজিদ: (আরবি: مسجد أبو الحجاج بالأقصر) মিশর লাক্সোরে শহর অবস্থিত একটি মসজিদ। লাক্সর মন্দিরের ধ্বংসাবশেষের উপরে অবস্থিত, এটি প্রাচীন মিশরীয় প্রর্থনা কেন্দ্র খ্রিস্টপূর্ব ১৪ শতাব্দীতে ফেরাউন আমেনহোটেপের রাজত্বকালের।  প্রাচীন কলামগুলিতে মসজিদটি নিজেরাই দাঁড়িয়ে আছে। লাক্সর মন্দিরের সেই অংশটি ৩৯৫ খ্রিস্টাব্দে রোমানদের দ্বারা গির্জার এবং পরে ৬৪০ সালে মসজিদে রূপান্তরিত করা হয়েছিল, ৩৪০০ বছরেরও বেশি সময় ধরে ধর্মীয় উপাসনা করেছে।  অতএব, লাক্সার মন্দিরটি প্রত্নতাত্ত্বিক বা পর্যটন উদ্দেশ্যে ব্যতীত অন্যান্য ক্ষেত্রে আংশিকভাবে সক্রিয় বিশ্বের প্রাচীনতম বিল্ডিং।  ছবি  200px|থাম্ব| খ্রিস্টপূর্ব ১৪ শতকের মিশরীয় মন্দিরের একটি ফারাওনিক যুগের একটি ইসলামী মসজিদ থাম্ব|200px|পশ্চিম দিক হতে আবু হাজ্জাজ মসজিদ   তথ্যসূত্র   বিষয়শ্রেণী:মিশরের মসজিদ বিষয়শ্রেণী:লাক্সর বিষয়শ্রেণী:১৩শ শতাব্দীর আফ্রিকার মসজিদ
অমূল্যকুমার দাশগুপ্ত (১৬ই জুন, ১৮৯৯—৫ই মার্চ, ১৯৭৩) বাঙালি লেখক ও শিক্ষাবিদ। ঝালকাঠির কূলকাঠি গ্রামে তিনি জন্মগ্রহণ করেন। মৃত্যুবরণ করেন পশ্চিমবঙ্গের কাঁথিতে। তিনি "সম্বুদ্ধ" নামে খ্যাত।  অমূল্যকুমার দাশগুপ্ত অনুশীলন দলের একজন সক্রিয় সদস্য হিসাবে ব্রিটিশবিরোধী সহিংস আন্দোলনে যোগদান করেন এবং কারাবরণ করেন। তিনি বিভিন্ন মেয়াদে বরিশাল বি.এম. কলেজ, দৌলতপুর বি.এল. কলেজ, ফরিদপুর রামাদিয়া কলেজ, পাবনা এডোয়ার্ড কলেজ ও কাঁথি পি.কে. কলেজে রাষ্ট্রবিজ্ঞানের অধ্যাপনা করেন। তিনি আনন্দবাজার পত্রিকা এবং শনিবারের চিঠির সহ সম্পাদকের দায়িত্ব পালন করেন।   শিক্ষাজীবন  অমূল্যকুমার দাশগুপ্ত ১৯৩৩ সালে কলকাতা বিশ্ববিদ্যালয় থেকে রাষ্ট্রবিজ্ঞানে এম.এ. পাশ করেন। ছাত্রাবস্থায় তিনি বিপ্লবী সংগঠন অনুশীলন সমিতির একজন সক্রিয় সদস্য হিসেবে ব্রিটিশবিরোধী সহিংস আন্দোলনে অংশ নেন। ১৯৩৩ সালে আলীপুর বোমা মামলায় ব্রিটিশ সরকার তাকে গ্রেফতার করে। বন্দি থাকা অবস্থায় কারাগার থেকে পরীক্ষা দিয়ে তিনি এম.এ. ও ল' পাশ করেন। প্রায় পাঁচ বছর বন্দী থাকার পর ১৯৩৭ সালে কারাগার থেকে মুক্তি লাভ করেন।   পেশাজীবন  কারাগার থেকে মুক্ত হওয়ার পরের বছর ১৯৩৮ সালে তিনি বরিশাল বি.এম. কলেজে অর্থনীতি ও রাষ্ট্রবিজ্ঞানে অধ্যাপনা শুরু করেন। এখানে প্রায় দুই বছর অধ্যাপনা করার পর দৌলতপুর বি.এল. কলেজ, গোপালগঞ্জ রামদিয়া শ্রীকৃষ্ণ কলেজ, পাবনা অ্যাডওয়ার্ড কলেজ ও কাঁথি পি.কে. কলেজে ১৯৭৩ সালের ১৪ ফেব্রুয়ারি পর্যন্ত বিভিন্ন মেয়াদে রাষ্ট্রবিজ্ঞানের অধ্যাপনা করেন।  অধ্যাপনার পাশাপাশি তিনি ১৯৪৬-৪৭ সাল পর্যন্ত আনন্দ বাজার পত্রিকা ও শনিবারের চিঠি'র সহসম্পাদকের দায়িত্ব পালন করেন।  অমূল্যকুমার দাশগুপ্ত মুলত গল্প ও গোয়েন্দা কাহিনী রচনার মাধ্যমে খ্যাতি অর্জন করেন। তিনি তার লেখায় ব্যঙ্গ ও হাস্যরস সৃষ্টিতে তার পারদর্শিতা দেখিয়েছেন।   প্রকাশিত গ্রন্থ   ডায়লেকটিক (১৯৩৯)  শিকার কাহিনী (১৯৪৬)  ছেলেধরা জয়ন্ত (গোয়েন্দা কাহিনী; ১৯৬৬)   তথ্যসূত্র   বিষয়শ্রেণী:বাঙালি লেখক বিষয়শ্রেণী:বাঙালি শিক্ষাবিদ বিষয়শ্রেণী:১৮৯৯-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:নলছিটি উপজেলার ব্যক্তি বিষয়শ্রেণী:ঝালকাঠি জেলার লেখক বিষয়শ্রেণী:বরিশাল বিভাগের শিক্ষায়তনিক বিষয়শ্রেণী:সরকারি ব্রজমোহন কলেজের শিক্ষক বিষয়শ্রেণী:সরকারি এডওয়ার্ড কলেজ, পাবনার শিক্ষক বিষয়শ্রেণী:বরিশাল বিভাগের সক্রিয়কর্মী
উইলিয়াম আলাঁ অঁদ্রে গাব্রিয়েল সালিবা (, ; জন্ম: ২৪ মার্চ ২০০১; উইলিয়াম সালিবা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইংরেজ ক্লাব আর্সেনাল এবং ফ্রান্স জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৭ সালে, সালিবা ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২২ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।   প্রারম্ভিক জীবন  উইলিয়াম আলাঁ অঁদ্রে গাব্রিয়েল সালিবা ২০০১ সালের ২৪শে মার্চ তারিখে ফ্রান্সের বোঁদিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  সালিবা ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৭ সালে তিনি ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ৫ বছরে ২৭ ম্যাচে অংশগ্রহণ করে ৪টি গোল করেছেন।  ২০২২ সালের ২৫শে মার্চ তারিখে, ২১ বছর ও ১ দিন বয়সে, ডান পায়ে ফুটবল খেলায় পারদর্শী সালিবা কোত দিভোয়ারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। উক্ত ম্যাচের ৫৮তম মিনিটে রক্ষণভাগের খেলোয়াড় রাফায়েল ভারানের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ফ্রান্স ২–১ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে সালিবা সর্বমোট ৭ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল ফ্রান্স  ২০২২  ৭  ০ সর্বমোট  ৭  ০   তথ্যসূত্র    বহিঃসংযোগ                  বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:সেঁত-এতিয়েন স্পোর্টস অ্যাসোসিয়েশনের খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:ওলাঁপিক জিমনাস্ত ক্লাব নিসের খেলোয়াড় বিষয়শ্রেণী:ওলাঁপিক দ্য মার্সেইয়ের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ক্যামেরুনীয় বংশোদ্ভূত ফরাসি ব্যক্তি বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:ফ্রান্সের অনূর্ধ্ব-২০ আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-১৯ আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-১৭ আন্তর্জাতিক ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
দ্য ডন হলো ফারোগ সিদ্দিক পরিচালিত ১৯৯৫ সালের একটি ভারতীয় হিন্দি ভাষার গ্যাংস্টার চলচ্চিত্র। চলচ্চিত্রটি প্রযোজনা করেছেন সেলিম। চলচ্চিত্রটিতে মুখ্য ভূমিকায় অভিনয় করেছেন মিঠুন চক্রবর্তী, সোনালী বেন্দ্রে, জুগল হংসরাজ এবং আসিফ শেখ।   অভিনয়শিল্পী   মিঠুন চক্রবর্তী - দেবেন্দ্র/দেব (দ্য ডন)  সোনালী বেন্দ্রে - অনিতা মালিক  জুগল হংসরাজ - বিজয়  আসিফ শেখ - নাগেশ  প্রেম চোপড়া - কমিশনার মালিক  কাদের খান - প্রিন্সিপাল রঘুপতি, প্রফেসর রাঘব এবং পিয়ন রাজারাম (তিন চরিত্র)  সদাশিব অমরাপুরকর - মন্ত্রী পরশুরাম  অর্জুন ফিরোজ খান - এসিপি পাটিল  রাজা মুরাদ - ভুজং  রানা জং বাহাদুর - জগ্গা  গোগা কাপুর - ভাণ্ডারী  মুশতাক খান - প্রজাপতি  কুনিকা - কলেজের প্রফেসর  গুড্ডি মারুতি - হোস্টেল ওয়ার্ডেন   সংগীত   শিরোনাম  শিল্পী  গীতিকার "দেখা জো তুমে ইয়ে দিল"  কুমার শানু দীপক চৌধুরী "পাম পাম পাম" অভিজিৎ দীপক চৌধুরী "দ্য ডন" মোহাম্মদ আজিজ নবাব আরজু "তেরি চাহাত মেঁ দিল ইয়ে দিওয়ানা হুয়া" কুমার শানু, সাধনা সরগম আনওয়ার সাগর "দিল কো জো মানু তো" মোহাম্মদ আজিজ, সাধনা সরগম ফাইজ আনওয়ার "রাজাই মা তো গারমি লাগে" উদিত নারায়ণ, কবিতা কৃষ্ণমূর্তি নবাব আরজু   তথ্যসূত্র    বহিঃসংযোগ     বিষয়শ্রেণী:১৯৯৫-এর চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:উদগমণ্ডলমে ধারণকৃত চলচ্চিত্র বিষয়শ্রেণী:ভারতীয় গ্যাংস্টার চলচ্চিত্র বিষয়শ্রেণী:ভারতীয় অপরাধ অ্যাকশন চলচ্চিত্র বিষয়শ্রেণী:ভারতীয় মারপিটধর্মী নাট্য চলচ্চিত্র
সত্যান্বেষী ব্যোমকেশ  হচ্ছে ২০১৯ খ্রিষ্টাব্দে মুক্তিপ্রাপ্ত ভারতীয় বাংলা গোয়েন্দা থ্রিলার চলচ্চিত্র। এটি শরদিন্দু বন্দোপাধ্যায়ের মগ্ন মৈনাক  গল্প অবলম্বনে নির্মিত। এতে ব্যোমকেশের চরিত্রে অভিনয় করেছেন পরমব্রত চট্টোপাধ্যায়। অন্যদিকে 'অজিত' চরিত্রে রুদ্রনীল ঘোষ এবং হেনা মল্লিক চরিত্রে আয়ুষী তালুকদার অভিনয় করেছেন। একটি হত্যার রহস্য সমাধানকে ঘিরে এর কাহিনী আবর্তিত হয়েছে। সায়ন্তন ঘোষাল পরিচালিত এবং গ্রিনটাচ এন্টারটেইনমেন্ট প্রযোজিত এই চলচ্চিত্রটি নির্মাণে আর্থিক সহযোগিতা করেন শ্যাম সুন্দর দে এবং তন্ময় বন্দ্যোপাধ্যায়। ২০১৯ সালের ২ অক্টোবরে ছবিটি মুক্তি পেয়েছে।  দূর্গ রহস্য নামে এই চলচ্চিত্রের একটি সিক্যুয়েল ২০২০ সালে প্রকাশিত হওয়ার কথা রয়েছে।   কাস্ট    পরমব্রত চ্যাটার্জী, ব্যোমকেশ চরিত্রে  রুদ্রনীল ঘোষ, অজিত চরিত্রে  গার্গী রায় চৌধুরী   অঞ্জন দত্ত  সুপ্রভাত দাস  আয়ুষী তালুকদার, হেনা মল্লিকের চরিত্রে  মাধুরীমা বসাক  সৌমেন্দ্র ভট্টাচার্য  ট্রিবিরাম ঘোষ  অর্ঘ্য রায়  অভিজিৎ সাহা  সুমন্ত মুখোপাধ্যায়  স্বরূপ ঘোষ  কুনাল বন্দ্যোপাধ্যায়  সুব্রত গাঙ্গুলি  অনন্যা গুহ  মানব সত্যদেব  দীপক দাস  পান্নালাল ঘোষ  সঞ্জু দত্ত   বিপণন এবং মুক্তি  ২০১৯ সালের ২৬ আগস্টে সিনেমার প্রথম পোস্টার প্রকাশিত হয়।  ১ সেপ্টেম্বরে গ্রিনটাচ এন্টারটেইনমেন্ট এর অফিসিয়াল টিজার প্রকাশ করে।  একই বছরের  ২ অক্টোবরে দুর্গা পূজার ছুটির সাথে মিল রেখে ছবিটি থিয়েটারে মুক্তি দেওয়া হয়।    তথ্যসূত্র    বহিঃসংযোগ      বিষয়শ্রেণী:ব্যোমকেশ বক্সী বিষয়শ্রেণী:গোয়েন্দা চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় গোয়েন্দা চলচ্চিত্র বিষয়শ্রেণী:সায়ন্তন ঘোষাল পরিচালিত চলচ্চিত্র
উর্ক বাতিঘর হল নেদারল্যান্ডের আইজেসেলমীর এর পূর্ব তীরে উর্ক এর একটি বাতিঘর। ১৬১৭ সাল থেকে স্থানীয় জেলেদের পাশাপাশি আমস্টারডাম থেকে উত্তর সাগরে যাত্রা করা জাহাজগুলির জন্য একটি কয়লা আগুন ব্যবহার করা বাতিঘর ছিল। বর্তমান বাতিঘর স্টেশনটি ১৮৩৭ সালে প্রতিষ্ঠিত হয়েছিল। টাওয়ারটি ১৮৪৫ সালে একজন রক্ষকের বাড়ির সাথে সংযুক্ত একটি গোলাকার ইটের টাওয়ার হিসাবে নির্মিত হয়েছিল। একটি ফ্রেসনেল লেন্স এখনও ব্যবহার করা হচ্ছে। বাতিঘরটি ১৯৭২ সালে পুনরুদ্ধার করা হয়েছিল এবং ১৯৮২ সালে নেদারল্যান্ডসের জাতীয় স্মৃতিস্তম্ভ ঘোষণা করা হয়েছিল।   আরো দেখুন    নেদারল্যান্ডসের বাতিঘরের তালিকা   তথ্যসূত্র    Urk Lighthouse Marinas.com  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:নেদারল্যান্ডসের বাতিঘর বিষয়শ্রেণী:১৮৪৫-এ সম্পন্ন বাতিঘর
This was created to allow for the width of ancestry boxes to adapt if there is a tall thumbnail to the right. Put it and  on separate lines from the Chart template they wrap around.   ব্যবহার     by default, shows Family of X where X is the name of the article     to change the title of the table     to change the width of the table    to push the table below any prior right floating elements     to push the table below any prior left floating elements     to push the table below any prior left or right floating elements (note: width=100% typically will (in most cases) force the table to use the full page width, and push the table below floating elements)  This template will show a collapsed (fully-closed) version of the enclosed Chart when first seen on the page, with a "(show)" option for the reader. To show the reader on first sight an uncollapsed Chart, with a title bar with a "(hide)" option, add |collapsed=no.    আরও দেখুন
অপসারণ, দ্ব্যর্থহীন কপিরাইট লঙ্ঘন বলে দ্রুত অপসারণ করা হল। -- বোধিসত্ত্ব (আলাপ) ২১:৪৭, ৩ অক্টোবর ২০১৫ (ইউটিসি) ২০১ গম্বুজ মসজিদ   – (অপসারণের প্রস্তাবনা দেখুনলগ দেখুন) () ২০১ গম্বুজের বৈশিষ্ট্য স্থাপত্যের দিক থেকে গুরুত্বপূর্ণ হতে পারত তবে মসজিদটি এখনো নির্মাণাধীন।  সূত্র হিসেবে একটা ফেসবুক পাতা দেয়া হয়েছে। তাই উল্লেখযোগ্য না। Intakhab ctg (আলাপ) ১৮:০০, ৩ অক্টোবর ২০১৫ (ইউটিসি)
মোকাব্বির খান (জন্ম: ২৩ মার্চ ১৯৬১) একজন বাংলাদেশি রাজনীতিবিদ যিনি সিলেট-২ আসনের সংসদ সদস্য।  প্রারম্ভিক জীবন মোকাব্বির খান ২৩ মার্চ ১৯৬১ সালে সিলেটের বালাগঞ্জের বর্তমান ওসমানীনগর উপজেলার চান্দাইর পাড়ায় জন্মগ্রহণ করেন। তার পিতার নাম মোহাম্মদ ফিরোজ খান ও মাতা মহিবুন নেছা খাতুন।  রাজনৈতিক জীবন মোকাব্বির খান ২০১৮ সালে একাদশ জাতীয় সংসদ নির্বাচনে গণফোরামের মনোনয়নে উদীয়মান সূর্য্য প্রতীকে তিনি জাতীয় পার্টির ইয়াহ্ইয়া চৌধুরীকে পরাজিত করে সিলেট-২ (বিশ্বনাথ ও ওসমানীনগর) আসন থেকে সংসদ সদস্য নির্বাচিত হন। তিনিই গণফোরামের নির্বাচিত প্রথম সংসদ সদস্য। গনফোরাম নির্বাচনে জাতীয় ঐক্যফ্রন্ট হিসেবে জোটগতভাবে নির্বাচন করে এবং ঐক্যফ্রন্ট থেকে এ আসনের নিখোঁজ বিএনপি নেতা ইলিয়াস আলীর স্ত্রী তাহসিনা রুশদীর লুনাকে মনোনয়ন প্রদান করা হয়। পরবর্তীতে মোকাব্বির খান ঐক্যফ্রন্ট প্রার্থী লুনাকে সমর্থন দিয়ে লন্ডনে তার কর্মস্থলে চলে যান। কিন্তু নির্বাচনকালীন প্রচারণা চলার সময় লুনার প্রার্থিতা বাতিল করা হয় ফলে ঐক্যফ্রন্ট মোকাব্বিরকে সমর্থন দেয়। তিনি বর্তমানে গণফোরামের প্রেসিডিয়াম সদস্য হিসেবে দায়িত্ব পালন করছেন। তিনি সংসদের লাইব্রেরি কমিটির সদস্য।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:সিলেট জেলার রাজনীতিবিদ বিষয়শ্রেণী:গণফোরামের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:১৯৬১-এ জন্ম বিষয়শ্রেণী:যুক্তরাজ্যে প্রবাসী বাংলাদেশী
সৈয়দ বাশারত আহমদ বুখারি (জন্ম ১৭ সেপ্টেম্বর ১৯৬২) হলেন জম্মু ও কাশ্মীরের একজন ভারতীয় রাজনীতিবিদ এবং সম্প্রচারকারী। তিনি বিধান পরিষদ এবং বর্তমানে বিলুপ্ত সংগ্রামা বিধানসভা কেন্দ্র থেকে বিধানসভার সদস্য হিসাবে দায়িত্ব পালন করেছেন।   প্রাথমিক জীবন এবং শিক্ষা  বুখারি জম্মু ও কাশ্মীরের বারামুল্লা জেলার সংগ্রামা থেকে এসেছেন। তিনি সৈয়দ রফি উদ্দীন বুখারীর ছেলে। তার স্ত্রী একজন শিক্ষিকা। তিনি ১৯৮৬ সালে কাশ্মীর বিশ্ববিদ্যালয়ের অধিভুক্ত একটি কলেজে বিএ সম্পন্ন করেন।   কর্মজীবন  বুখারি আইন, বিচার, রাজস্ব, সংসদীয় বিষয়, উদ্যানপালন, দুর্যোগ ব্যবস্থাপনা, ত্রাণ, পুনর্বাসন এবং পূর্ববর্তী রাজ্য, জম্মু ও কাশ্মীর, ভারতের পুনর্গঠনের প্রাক্তন মন্ত্রী। তিনি ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর পিপলস ডেমোক্রেটিক পার্টির প্রতিনিধিত্ব করে সংগ্রামা বিধানসভা কেন্দ্র থেকে জয়ী হন। তিনি ১২,১২৭ ভোট পান এবং তার নিকটতম প্রতিদ্বন্দ্বী ভারতীয় জাতীয় কংগ্রেসের শুইব নবী লোনকে ১,৭৫৪ ভোটের ব্যবধানে পরাজিত করেন।   তথ্যসূত্র   বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪ বিষয়শ্রেণী:জম্মু ও কাশ্মীর পিপলস কনফারেন্সের রাজনীতিবিদ বিষয়শ্রেণী:১৯৬২-এ জন্ম বিষয়শ্রেণী:বারমুলা জেলার ব্যক্তি বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:জীবিত ব্যক্তি
ওয়ার্ড নং ৪ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ৪ নং ওয়ার্ড ছিল। ওয়ার্ড নং ৪ ঢাকা মহানগরের কাফরুল থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৫ আসনের অন্তর্গত। এ ওয়ার্ডের বর্তমান কাউন্সিলর হলেন জামাল মোস্তফা।   বিবরণ  ওয়ার্ড নং ৪ ঢাকা মহানগরের মিরপুর সেকশন- ১৩ ও ১৪ বাইশটেকি এলাকা নিয়ে গঠিত। এর আয়তন ১.৩৩ বর্গকিলোমিটার।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫ জামাল মোস্তফা বাংলাদেশ আওয়ামী লীগ  ২০২০ জামাল মোস্তফা বাংলাদেশ আওয়ামী লীগ   তথ্যসূত্র  বিষয়শ্রেণী:ঢাকা উত্তর সিটি কর্পোরেশনের ওয়ার্ড
একাত্তরের দিনগুলি বাংলাদেশী কথাসাহিত্যিক জাহানারা ইমাম রচিত মুক্তিযুদ্ধ ভিত্তিক গ্রন্থ। বইটি প্রথম প্রকাশিত হয় ১৯৮৬ সালের ফেব্রুয়ারি মাসে। এরপর আরো অনেকবার এটি পুনঃমুদ্রিত হয়।  পটভূমি   বইটি ব্যক্তিগত দিনলিপি আকারে লেখা, যার শুরু ১৯৭১ সালের ১ মার্চ এবং সমাপ্তি সেই বছরের ১৭ ডিসেম্বর। মুক্তিযুদ্ধ চলাকালে ঢাকা শহরের অবস্থা ও গেরিলা তৎপরতার বাস্তব চিত্র এতে উঠে এসেছে। বইটিতে তার সন্তান শফি ইমাম রুমী অন্যতম প্রধান চরিত্র হিসেবে দেখা দেয় এবং তার মৃত্যুর জন্য জাহানারা ইমাম শহীদ জননী উপাধি পান।  জাহানার'র বইয়ে তার পুত্র রুমি একজন মেধাবী শিক্ষার্থী। সে প্রকৌশলী ডিগ্রি লাভের জন্য বিদেশ যাবার পরিকল্পনা করছিল, কিন্তু ১৯৭১ সালের মার্চে যুদ্ধ শুরু হয়ে যায় এবং সে স্বেচ্ছাসেবক হিসাবে মুক্তিবাহিনীতে যোগ দেয়। যুদ্ধের সময়, তার ছেলেকে পাকিস্তানি সেনাবাহিনীরা ধরে নিয়ে যায় এবং সে আর ফিরে আসেনি।  তার স্বামী শরীফ ইমাম একজন পুরকৌশল। তার হার্ট অ্যাটাক হয়েছিল, কিন্তু যুদ্ধের সময় প্রয়োজনীয় চিকিৎসার অভাবে তিনি মারা যান। ১৯৭১ সালের ১৬ ডিসেম্বরে বাংলাদেশ স্বাধীন হয় এবং তিনি তখনও বেঁচে ছিলেন। তিনি তার বাকি জীবন তার অন্য ছেলের সাথে কাটান।   উৎস      তথ্যসূত্র   বিষয়শ্রেণী:১৯৮৬-এর বই বিষয়শ্রেণী:বাংলাদেশের স্বাধীনতা যুদ্ধভিত্তিক উপন্যাস বিষয়শ্রেণী:বাংলা সাহিত্য বিষয়শ্রেণী:বাংলাদেশী অ-কল্পকাহিনী বই বিষয়শ্রেণী:বাংলাদেশী বই
সিনান পাশা মসজিদ (, ) উসমানীয়-যুগের প্রথম দিকের একটি মসজিদ। এটি সিরিয়ার দামেস্কের সাক সিনানিয়া স্ট্রিটের পাশে অবস্থিত।   ইতিহাস  মসজিদটি ১৫৯০ সালে দামেস্কের উসমানীয় গভর্নর সিনান পাশা কর্তৃক নির্মিত হয়। এটি শহরের দক্ষিণ-পশ্চিমে বাসল মসজিদ নামে একটি পুরনো মসজিদের জমিতে অবস্থিত।   স্থাপত্য  সিনান পাশা মসজিদটি পর্যায়ক্রমে কালো ও সাদা পাথর দিয়ে তৈরি। মসজিদ ছাড়াও এটিতে একটি মাদ্রাসা ও একটি অযুখানা রয়েছে।  মসজিদের পশ্চিম দিকের খিলানযুক্ত প্রবেশপথটিতে ফুলের মোটিফ দিয়ে সজ্জিত মার্বেল প্যানেল রয়েছে এবং উভয় পাশে বর্গাকার মোজাইক প্যানেল দ্বারা আটকানো আরবি শিলালিপি রয়েছে। প্রবেশপথের দক্ষিণে বৃত্তাকার ও সবুজ বর্ণের ইটের মিনার রয়েছে। এটি কালো ও সাদা পাথরের একটি বৃত্তাকার ভিত্তি বহন করে। মিনার শীর্ষে কোণক আকৃতির একটি মুকুট রয়েছে। মসজিদের একক বারান্দাটি তিন সারি মুকার্নাস দ্বারা আশ্রিত এবং খোদাই করা পাথরের রেলিং দ্বারা সুরক্ষিত।   অভ্যন্তর  মসজিদটি প্রাঙ্গণের দক্ষিণ পাশে অবস্থিত একটি বিশাল গম্বুজ দিয়ে আচ্ছাদিত প্রার্থনা কক্ষ নিয়ে গঠিত। এটিতে মার্বেলের স্তম্ভগুলো দিয়ে আশ্রিত সাতটি ছোট গম্বুজ আছে। কেন্দ্রীয় অংশের স্তম্ভগুলোতে প্যাঁচানো ছাঁচনির্মিত নকশা রয়েছে।  প্রবেশপথের ডানদিকে মিহরাব আছে যা একটি অর্ধ-গম্বুজ দ্বারা আচ্ছাদিত। এই অর্ধ-গম্বুজটিতে কালো ও সাদা পাথরের একটি জটিল আঁকাবাঁকা স্তর রয়েছে। পুরো বারান্দার বাইরের অংশটি পর্যায়ক্রমে হলুদ, সাদা ও ধূসর পাথরের টুকরো দিয়ে নির্মিত। টালি ও পাথরের কাঠামোর উপরে একটি কুরআনের শিলালিপি আছে। স্থাপত্যটির শীর্ষে দুটি খিলানযুক্ত জানালা ও দাগযুক্ত কাচের তৈরি একটি নকশা রয়েছে। মিহরাবের বাম পাশে, মার্বেল দিয়ে তৈরি মিম্বরটিতে ফুলের মোটিফ ও শিলালিপি খোদাই করা আছে এবং কোণক আকৃতির গম্বুজ দ্বারা আচ্ছাদিত।   প্রাঙ্গণ  প্রাঙ্গণটি উত্তর দিকে সাক আল-সাক্কানিয়া স্ট্রিটের সাথে সংযুক্ত। এটি প্রায় আয়তাকার এবং ওযুর জন্য এর কেন্দ্রে একটি অষ্টভুজাকার বেসিন রয়েছে। জ্যামিতিক বিন্যাসে সাজানো রঙিন পাথর দিয়ে এর মেঝে বাঁধানো।  একটি আইওয়ান প্রাঙ্গণের উত্তর-পশ্চিম কোণটি দখল করেছে এবং এর দুটি খিলানযুক্ত জানালা রয়েছে। প্রঙ্গণের উত্তর দেয়ালে একটি খিলান আকৃতির পথ রয়েছে যা সাক আল-সুক্কারিয়ার অগ্রগামী। এছাড়া একটি পানির ঝর্ণা আছে। ঝর্ণাটি মার্বেল প্যানেল ও টালি দিয়ে সজ্জিত এবং এর খিলানের উপরে অবস্থিত একটি শিলালিপি অনুসারে, এটি ১৮৯৩ সালে পুনঃসংস্কার করা হয়। একটি কাঠের তক্তা প্রাঙ্গণের পশ্চিম ও দক্ষিণ দিক ছায়াবৃত করে রাখে ও খোদাইকৃত পাথর বহন করে। প্রাঙ্গণের পূর্ব ও উত্তর পাশে খাঁজযুক্ত প্রাচীর আছে।   আরও দেখুন   সিরিয়ার মসজিদের তালিকা  সিরিয়ায় ইসলাম  আমির সুলতান মসজিদ  তেক্কিয়া মসজিদ  লালেলি মসজিদ  সিনান পাশা মসজিদ (ইস্তাম্বুল)   তথ্যসূত্র    গ্রন্থপুঞ্জি     বিষয়শ্রেণী:সিরিয়ার মসজিদ বিষয়শ্রেণী:দামেস্কের মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৬শ শতাব্দীর মসজিদ
ভারতে ভদ্রলোক ক্লাবগুলি অনেকগুলি ব্রিটিশদের দ্বারা আনা হয়েছিল, তবে কিছু ভারতের স্বাধীনতার পরে তৈরি করা হয়েছে মূলত সাম্রাজ্যের উত্তরাধিকার হিসাবে। এগুলি বেশিরভাগই শহরাঞ্চলে নির্মিত হয়েছিল, যেমন কলকাতা (আগের বানান কলকাতা) এবং মুম্বাই , যেখানে শিল্প শ্রমিকরা দীর্ঘ ঘন্টা কাজ করার পরে বিশ্রাম নিতেন।  ক্লাবসমূহ সংযোগ=//upload.wikimedia.org/wikipedia/commons/thumb/4/47/Bengal_United_Service_Club.jpg/220px-Bengal_United_Service_Club.jpg|ডান|থাম্ব| বেঙ্গল ইউনাইটেড সার্ভিস ক্লাব,  ভারতের ভদ্রলোকের ক্লাবের তালিকা: নাম  অবস্থান  ব্যানার্জি মেমোরিয়াল ক্লাব ১৯১৪ ত্রিচুর ব্যাঙ্গালোর ক্লাব ১৮৬৮ ব্যাঙ্গালোর বাঁকিপুর ক্লাব ১৮৬৫ পাটনা বোরিং ইনস্টিটিউট ১৮৬৮ ব্যাঙ্গালোর বেঙ্গল ক্লাব ১৮২৭ কলকাতা বোম্বে জিমখানা ১৮৭৫ বোম্বে বাইকুল্লা ক্লাব ১৮৩৩ বোম্বে কলকাতা ক্লাব ১৯০৭ কলকাতা কলকাতা রোয়িং ক্লাব ১৮৫৮ কলকাতা ক্যাথলিক ক্লাব ১৯৪৮ ব্যাঙ্গালোর ডেকান জিমখানা ক্লাব ১৯০৬ পুনে দেরাদুন ক্লাব ১৮৭৮ দেরাদুন দিল্লি জিমখানা ১৯১৩ নতুন দিল্লি জিওয়াজি ক্লাব ১৮৯৮ গোয়ালিয়র মাদ্রাজ ক্লাব ১৮৩২ মাদ্রাজ মাদ্রাজ জিমখানা ক্লাব ১৮৮৪ মাদ্রাজ ম্যাঙ্গালোর ক্লাব ১৮৭৬ ম্যাঙ্গালোর নিউ পাটনা ক্লাব ১৯১৮ পাটনা নিজাম ক্লাব ১৮৮৪ হায়দ্রাবাদ পিওয়াইসি হিন্দু জিমখানা ১৯০০ পুনে রয়্যাল বোম্বে ইয়ট ক্লাব ১৮৪৬ বোম্বে রয়্যাল ক্যালকাটা গলফ ক্লাব ১৮২৯ কলকাতা সেকেন্দ্রাবাদ ক্লাব ১৮৭৮ সেকেন্দ্রাবাদ টালিগঞ্জ ক্লাব ১৮৯৫ কলকাতা ট্রিচিনোপলি ক্লাব ১৮৬৮ ত্রিচি তুমকুর ক্লাব ১৯২১ তুমকুর ভিরা কেরালা জিমখানা ১৯২৪ তিরুবনন্তপুরম  উইলিংডন স্পোর্টস ক্লাব ১৯৩৩ বোম্বে যশবন্ত ক্লাব ১৯৩৪ ইন্দোর   আরও দেখুন      জিমখানা   তথ্যসূত্র   বিষয়শ্রেণী:ভারতের ক্লাব ও সমিতি বিষয়শ্রেণী:ব্রিটিশ ভারত
উইলিয়াম জন ফ্রেডরিক ভেন, ক্লিভল্যান্ডের ৩য় ডিউক (৩ এপ্রিল ১৭৯২ – ৬ সেপ্টেম্বর ১৮৬৪), মাননীয় উইলিয়াম ভেন ১৮৯২ থেকে ১৮১৩ পর্যন্ত, ১৮১৩ থেকে ১৮২৭ সাল পর্যন্ত মাননীয় উইলিয়াম পাওলেট এবং ১৮২৭ থেকে ১৮৬৪ সাল পর্যন্ত লর্ড উইলিয়াম পাওলেট ছিলেন একজন ব্রিটিশ রাজনীতিবিদ।   কর্মজীবন  তিনি ১৮১২ থেকে ১৮১৫ সাল পর্যন্ত উইনচেলসির জন্য, ১৮১৫ থেকে ১৮৩১ সাল পর্যন্ত কাউন্টি ডারহামের জন্য, ১৮৪৬ থেকে ১৮৫২ সাল পর্যন্ত সেন্ট আইভসের জন্য এবং ১৮৫২ থেকে ১৮৫৭ সাল পর্যন্ত লুডলোর সংসদ সদস্য ছিলেন। ৩ জুলাই ১৮১৫-এ সেন্ট জেমস চার্চে, পিকাডিলিতে, তিনি লেডি গ্রেস ক্যারোলিন লোথার (১৭৯২ – ১৮৮৩), উইলিয়াম লোথারের পঞ্চম কন্যা, লন্সডেলের প্রথম আর্লকে বিয়ে করেন।  ১৮০৯ সালে তার মাতামহী, ডোগার ডাচেস অফ বোল্টনের সম্পত্তির উত্তরাধিকারী হওয়ার পর, তিনি ১৮১৩ সালে রয়্যাল লাইসেন্সের মাধ্যমে তার ইচ্ছার শর্তে তার উপাধি পরিবর্তন করে পাওলেট রাখেন। ১৮৬৪ সালে তার নিঃসন্তান ভাই হেনরির কাছ থেকে ক্লিভল্যান্ডের ডুকেডম উত্তরাধিকার সূত্রে পেয়ে তিনি আবার ভ্যানের উপাধি শুরু করেন।   তথ্যসূত্র   বিষয়শ্রেণী:শ্রপশায়ারের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:যুক্তরাজ্যের সংসদ সদস্য ১৮৩০-১৮৩১ বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:সেন্ট আইভসের যুক্তরাজ্যের সংসদ সদস্য বিষয়শ্রেণী:১৮৬৪-এ মৃত্যু বিষয়শ্রেণী:১৭৯২-এ জন্ম বিষয়শ্রেণী:ভেন পরিবার
কয়েকটি পুরুষ মেরুদণ্ডী ও অমেরুদণ্ডী প্রাণীর বাহ্যিক যৌনাঙ্গ। এটি একটি জননাঙ্গও বটে যা যৌনমিলন এর সময় প্রবেশকারী অঙ্গ হিসাবে কাজ করে। আবার ইউথেরিয়া স্তন্যপায়ীদের ক্ষেত্রে এটি বাহ্য রেচনাঙ্গ হিসাবেও কাজ করে। শিশ্ন সাধারণত স্তন্যপায়ী, সরীসৃপ ও পাখিদের দেহে দেখা যায়।উচ্চতর জীববিদ্যা পরিচয় - বর্ধন. সেন.ভক্ত।   মানুষের পেল   এটি নলাকার, স্পঞ্জের মত উত্তোলিত পেশি এবং রক্তজালক দিয়ে গঠিত।এটি প্রিপিউস নামে নরম চামড়া দিয়ে ঢাকা থাকে যা সাধারণত যৌনমিলনের সময় আঘাতে কিছুটা খুলে যায়। শিশ্নের সহায়তায় শুক্রাশয়ে উৎপাদিত শুক্র যোনিপথ দিয়ে স্ত্রীযোনিতে স্থানান্তরিত হয়।   তথ্যসূত্র   বিষয়শ্রেণী:মানবদেহ